《奉和圣制同二相已下群官乐游园宴》
唐代·赵冬曦

爽垲三秦地，芳华二月初。酺承奠璧罢，宴是合钱馀。

柳翠垂堪奠，桃红卷欲舒。从容会鹓鹭，延曼戏龙鱼。

喜气流云物，欢声浃里闾。圣恩将报厚，请述记言书。

作者简介：赵冬曦，（677－750）[唐]定州鼓城（今河北晋县）人。进士。开元初，累迁中书舍人内供奉，国子祭酒。工正书，景云二年（七一一）褚庆文所撰唐胜业寺双弥勒像碑，为其所书。《唐书本传、金石录》。